text: Schaufuss balletten søger nyt hjem
  24 september 2010 kl. 12.09
  Øst, vest, hjemme bedst. Men hvor er det? Schaufuss balletten skal måske flytte til Århus.
  Holstebro, så Vejle - næste stop Århus? Schaufuss balletten har knapt pakket flyttekasserne ud, før den igen er på udkig efter en ny hjemby. Det skriver Jyllands Posten i dag.
  Musikhuset Aarhus opfører netop nu Schaufuss ballettens "Romeo og Julie", og det lader til, at indehaveren, Peter Schaufuss har set sig varm på Danmarks næststørste by:
  - Vi vil meget gerne til Århus nu. Kræfter forsøgte for seks eller syv år siden at få os til Århus, men der var vi lænket til Holstebro, hvor man ville bygge et teater til os. Nu har vi ingen hjemby og vil gerne til Århus, hvor vi har haft verdenspremiere på en lang række forestillinger. Vi har et trofast publikum i byen, siger Peter Schaufuss til JP.dk
  